บาทเปิด30.65/67แนวโน้มทรงตัว
ธนาคารกรุงเทพ รายงาน เงินบาทเปิด30.65/67แนวโน้มทรงตัวรอดูความคืบหน้าแก้ปัญหายุโรป
9 ต.ค. 2555

ธนาคารกรุงเทพ รายงาน เงินบาทเปิด30.65/67แนวโน้มทรงตัวรอดูความคืบหน้าแก้ปัญหายุโรป
นักบริหารเงินของธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.65/67 บาท/ดอลลาร์ ปรับตัวแข็งค่าจากช่วงปิดตลาดเย็นวานนี้ที่ระดับ 30.67/68 บาท/ดอลลาร์ เนื่องจากราคาสินค้าคอมมูนิตี้ปรับตัวขึ้น ราคาทองคำและน้ำมันก็กลับมามีแรงซื้อมากขึ้น ประกอบกับมีแรงขายดอลลาร์เข้ามาในตลาดโลก
"เงินบาทกลับมาแข็งค่า แนวโน้มวันนี้ทรงตัวอยู่ที่บริเวณ 30.55/30.65 บาท/ดอลลาร์" นักบริหารเงิน กล่าว
ปัจจัยที่นักลงทุนให้ความสนใจเป็นเรื่องความคืบหน้าการแก้ไขปัญหาเศรษฐกิจของสหภาพยุโรป หลังมีการเปิดตัวกองทุนกลไกรักษาเสถียรภาพยุโรป(ESM) ซึ่งเป็นกลยุทธ์ในการสร้างความมั่นใจเกี่ยวกับเสถียรภาพทางการเงินในภูมิภาค โดยเฉพาะปัญหาหนี้เสียของกรีซและสเปน และจับตาการประชุมคณะรัฐมนตรีคลังของสหภาพยุโรป
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 78.09/54 เยน/ดอลลาร์ ปรับตัวอ่อนค่าจากระดับ 78.05/27 เยน/ดอลลาร์ ส่วนเงินยูโรอยู่ที่ระดับ 1.2980/2990 ดอลลาร์/ยูโร ปรับตัวแข็งค่าจากระดับ 1.2950/2978 ดอลลาร์/ยูโร
นักบริหารเงินประเมินกรอบความเคลื่อนไหวของเงินบาทในวันนี้ไว้ระหว่าง 30.55-30.65 บาท/ดอลลาร์